Abraham H de Vries, Author at LitNet
Abraham Hermanus de Vries is op die plaas Volmoed in die distrik Ladismith gebore. Hy is ook die eerste ereburger van die dorp.
Hy behaal in 1962 Kandidaats en Doktoraal Litt et Phil aan die Gemeentelijke Universiteit, Amsterdam, Nederland, en in 1986 die DLitt van die Universiteit Stellenbosch.
Braam was van 1963 tot 1965 kunsredakteur van Die Vaderland in Johannesburg en is sedertdien 'n gerekende akademikus. Hy is die skrywer van 18 bundels kortverhale, 'n roman, 'n digbundel, drie reisverhale, drie speurverhale, en televisiereekse sonder tal, waaronder oor Adam Small en oor Abraham Phillips, asook oor Afrikaans en Nederlands ná apartheid. Hy is die samesteller van die standaardwerk Die Afrikaanse kortverhaalboek.
Pryse en erkennings: die Nederlandse Reina Prinsen-Geerlig-prys; Eugène Marais-prys; Perskor-prys; eerste prys in die De Kat-Potpourri-wedstryd; Artes vir die televisiereeks Die Klein Karoo; RAU-prys vir skeppende werk; en die Nadine Gordimer-kortverhaalprys van die South African Literature Awards. Die ATKV het aan hom 'n oorkonde vir die bevordering van Afrikaans toegeken. Hennie Aucamp se Kort voor lank, WA de Klerk se As die reier noord vlieg en Alan Paton se Ah, but your land is beautiful is aan hom opgedra. In 2021 ken die Universiteit van Pretoria 'n eredoktorsgraad aan hom toe vir sy bydrae tot die letterkunde.
Klik hier vir Abraham H de Vries se profiel op die ATKV|LitNet-Skrywersalbum.
Abraham H de Vries Boeke en skrywers 2017-05-11
"Stories werk soos magnete: dit trek aan, vergader self wat dit die nodigste het." Abraham H de Vries oor die skryf van kortverhale.
Abraham H de Vries Menings 2017-03-28
"Wat nie Jan [Rabie], en sekerlik ook nie die Gilde ooit sou glo nie, is dat mede-Afrikaanssprekendes die grootste vyand van Afrikaans sou word."
Boekresensie: 'n Vlag aan die tong saamgestel deur Hein Willemse en Steward van Wyk
Abraham H de Vries Resensies 2016-03-07
"Op reis deur die boek kry mens die een Afrikaanse vergesig op die ander."
In memoriam: Rus in vrede, Chris
Abraham H de Vries In memoriam 2015-12-30
"Chris kon 'n storie uitdink op die ingewing van die oomblik (soos 'n gewone mens 'n leuen), dis hoekom sy 'Chriskrasse' nie essays is nie, dis propvol stories. Dis ook hoekom hy opdragwerke kon lewer wat dan hoog aangeprys en selfs bekroon is."
Abraham H de Vries 2014-11-17 "Toe Amazon sonder toestemming van die kopers 1984 en Animal Farm elektronies afgehaal het van kopers se Kindles – hulle het skielik besef hulle het die papierregte maar nie die e-regte nie – was die spook uit die fles ..."
Abraham H de Vries 2014-10-16 "Die nuuskierige leser kan nou nog die papier-Rapport met Van Zyl se resensie iewers gaan soek. Maar ek wonder tog: Is in 'n toekoms sonder papierkoerante (wat al voorspel is) die wegval van negatiewe menings en die beskikbaarheid van slegs positiewes ondenkbaar?"
Abraham H de Vries 2014-09-10 "Wat nóú gebeur het, is die African Bank-debakel, 'n ineenstorting wat volgens berigte lank al voorspel is, waarop enkele ingeligtes glo gespekuleer het, waarvan die waarheid nou hopelik in 'n hof duideliker gaan word vir die gewone belegger."